Entre Exaulín y Mezalocha ye un parache que se diz huei en castellán planas de Jaulín (y de seguro yera en aragonés planas d'Exaulín). Ye una muestra d'una superficie d'erosión a on afloran materials rocosos d'edat mesozoica: la superficie d'erosión fundamental d'a Cordelera Iberica, que ye a la mesma altaria que las calsineras terciarias de Muel un poco més a lo norte, indicando que mientres se produciba a erosión responsable de la topografía plana sedimentaban las calsineras de Muel en ambient lacustre. En la "plana de Mezalocha" bi ha una muestra d'atra superficie d'erosión mes chica y recient, y 40 u 50 m mes abaixo. esta superficie d'erosión afecta tanto a materials mesozoicos como neochenos, en contacto por meyo d'una falla.